Ar paouran den ne ve ket dalc'h-mat paour a spered; ar pinvidikan den a c'hell bezan distag diouz an danve. « N'eo ket memes tra, eme sant Fransez a Zal, kaout ampoezon ha bezan ampoezonet; an apotikerien a werz ampoezon ha ne vezont ket ampoezonet evit kelo ze, abalamour n'eman ket an ampoezon-ze en o c'horf, mes en o stal; evelse e c'heller kaout danve hep bezan ampoezonet gante, ma laker aneze er yalc'h ha nan er galon. »